cyanic-selkie/wikianc huggingface dataset:
ამერიკის შეერთებული შტატები-საქართველოს ურთიერთობები
სამხრეთ ოსეთის კონფლიქტი
2009 წლის 9 იანვარს აშშ-ს სახელმწიფო მდივანმა კონდოლიზა რაისმა და საქართველოს საგარეო საქმეთა მინისტრმა გრიგოლ ვაშაძემ ხელი მოაწერეს ქარტიას სტრატეგიული პარტნიორობის შესახებ, არასავალდებულო დოკუმენტს, რომელიც ასახავს თანამშრომლობის სფეროებს და კიდევ ერთხელ ადასტურებს აშშ-ს მხარდაჭერას საქართველოს ტერიტორიული მთლიანობისადმი და საქართველოს ნატოში გაწევრიანების მიმართ.
2009 წელს აშშ-ს პრეზიდენტის ბარაკ ობამას დიმიტრი მედვედევთან შეხვედრის შემდეგ, საქართველოში და მის მხარდამჭერებს შორის შეერთებულ შტატებში გაჩნდა შეშფოთება, რომ ქართულ-ამერიკული ურთიერთობები დაზარალდებოდა რუსეთ-ამერიკის ურთიერთობების გამოსწორების მცდელობის შედეგად. თუმცა, თეთრი სახლის განცხადებით, ადმინისტრაცია გააგრძელებს საქართველოს მხარდაჭერას.
2014 წლის თებერვალში საქართველოს პრემიერ-მინისტრი ირაკლი ღარიბაშვილი შეხვდა აშშ-ის სახელმწიფო მდივანს ჯონ კერის, რათა განეხილათ საქართველოს მომავალი და უკრაინაში მიმდინარე მოვლენები.
სქოლიო
კატეგორია:საქართველოს დიპლომატიური ურთიერთობები კატეგორია:აშშ-ის დიპლომატიური ურთიერთობები
ფამილ მეხდი
ფამილ მეხდი (1934-2003) — აზერბაიჯანული პოეტი, კრიტიკოსი, პუბლიცისტი, აზერბაიჯანის მწერალთა კავშირის წევრი 1959 წლიდან, ფილოლოგიის დოქტორი (1974), პროფესორი (1977).
ცხოვრება
ოჯახი მეჰედი დაიბადა 1934 წლის 25 დეკემბერს, აღმამის რაიონის სოფელ სარიჰაგილში. სოფლის სკოლის დამთავრების შემდეგ აჰმედვარი სწავლობდა აგამის პედაგოგიურ სკოლაში. შემდეგ მან სწავლა განაგრძო AUL– ს ფილოლოგიის ფაკულტეტის ჟურნალისტიკის განყოფილებაში (1953-1958). მან თავისი კარიერა ლიტერატორად დაიწყო საღამოს გაზეთ "ბაქოში" (1958). იყო ასსუ ფილოლოგიის ფაკულტეტის ასპირანტურის ასპირანტი (1961-1964), ჟურნალისტიკის ფაკულტეტის ჟურნალისტიკის თეორიისა და პრაქტიკის დეპარტამენტის ხელმძღვანელი 1973. მან დაიცვა სადოქტორო დისერტაცია თემაზე: ”აზერბაიჯანული მხატვრული პუბლიცვიზმის ხელოსნის პრობლემები”.
მან შემოქმედებითი მოღვაწეობა 1951 წელს დაიწყო თავისი პირველი ლექსით, რომელიც გამოქვეყნდა აღდამის რაიონულ გაზეთ "ლენინის გზა". მას შემდეგ ის პერიოდულად პრესაში იმყოფებოდა. მისი ნამუშევრები ითარგმნა ყოფილი სსრკ-ს ხალხებისა და ზოგიერთი უცხო ერის ენებზე. ის აქტიურად არის დაკავებული პედაგოგიური, სამეცნიერო და საზოგადოებრივ საქმეებში. იგი არის საშუალო სკოლის სტუდენტებისთვის სახელმძღვანელოს ერთ-ერთი ავტორი, სახელწოდებით „ჟურნალისტიკის საკითხები“. მისი მონოგრაფია და სახელმძღვანელოები, როგორიცაა "Flaming Publicist Samad Vurgun", "აზერბაიჯანული მხატვრული გამომცემლების ხელოვნების პრობლემები", "პუბლიკაცია პრესაში" და "Public Publishing" მისი პროდუქტებია. იყო ბაქოს სახალხო დეპუტატების ოქტომბრის საოლქო საბჭოს დეპუტატი (XVII, XVIII, XIX მოწვევები). მას მიენიჭა გამარჯვებული ჟურნალი "Okononyok". სსრკ-მ მიიღო ცოდნის საზოგადოების დიპლომი საუკეთესო სამეცნიერო შრომებისთვის.
იგი გარდაიცვალა ბაქოში, 2003 წლის 29 სექტემბერს.
სოციალური მუშაობა
ყარაბაღის ომის პირველივე დღიდანვე მან დააარსა ნიჯატის საზოგადოება და საზოგადოების სახელით დააწესა გენერალი მუჰამედ ასადოვის ჯილდო, რომ შექმნას სტიმულირება მოხალისეებისთვის, რომლებიც მიდიოდნენ სამშობლოს დასაცავად.
სქოლიო
კატეგორია:აზერბაიჯანელი პოეტები კატეგორია:აზერბაიჯანელი ჟურნალისტები კატეგორია:აზერბაიჯანელი მწერლები კატეგორია:აზერბაიჯანელი ლიტერატურათმცოდნეები კატეგორია:დაბადებული 25 დეკემბერი კატეგორია:დაბადებული 1934 კატეგორია:გარდაცვლილი 29 სექტემბერი კატეგორია:გარდაცვლილი 2003
რამაზ თურმანიძე
რამაზ თურმანიძე (დ. 14 თებერვალი, 1999, ბათუმი) — ქართველი სპორტსმენი (თავისუფალი ჭიდაობა), ახალგაზრდებს შორის საერთაშორისო ტურნირის გამარჯვებული (2018, რიგა, ლატვია, 61 კგ).
რესურსები ინტერნეტში
კატეგორია:დაბადებული 14 თებერვალი კატეგორია:დაბადებული 1999 კატეგორია:ბათუმში დაბადებულები კატეგორია:ქართველი მოჭიდავეები თავისუფალ სტილში
იკიტოსის რაიონი
იკიტოსის რაიონი (Distrito de Iquitos) — რაიონი პერუში, ლორეტოს რეგიონის მაინასის პროვინციაში. მდებარეობს ზღვის დონიდან 106 მეტრზე. 2007 წლის მონაცემებით, მოსახლეობა 157 529 ადამიანს შეადგენდა, სიმჭიდროვე 440 ადამიანი კმ²-ზე. ფართობი 358.1 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:მაინასის პროვინციის რაიონები
ოლივერ გოლდსმითი
ოლივერ გოლდსმითი (OOliver Goldsmith; დ. 10 ნოემბერი, 1728 – გ. 4 აპრილი, 1774) — ანგლო-ირლანდიელი ნოველისტი, დრამატურგი და პოეტი. მისი ცნობილი ნაწარმოებებია - რომანები: „უეიკფილდელი მღვდელი“ (1766 წ.), „შეცდომების ღამე“ (1773 წ.); ასევე, პოემები: „მოგზაური“ (1765 წ.) და „მიტოვებული სოფელი“ (1770 წ.). მისი ლიტერატურა გამოირჩევა იუმორითა და სატირით. გარდაიცვალა 1774 წელს ლონდონში. დაკრძალულია ტემპლის ეკლესიაში.
სქოლიო
კატეგორია:დაბადებული 1730 კატეგორია:გარდაცვლილი 1774 კატეგორია:ირლანდიელი პოეტები კატეგორია:ირლანდიელი მწერლები კატეგორია:ირლანდიელი დრამატურგები
არმუდლუ (ქალბაჯარი)
არმუდლუ (Armudlu) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ალექსეი შვედი
ალექსი ვიქტოროვის ძე შვედი (Алексей Викторович Швед; დ. 16 დეკემბერი, 1988, ბელგოროდი, რუსეთის სფსრ, საბჭოთა კავშირი) — რუსი პროფესიონალური კალათბურთის მოთამაშე. ამჟამად კლუბ ხიმკისთან ერთად თამაშობს VTB გაერთიანებულ ლიგასა და ევროლიგაში. 1.98 სიმაღლის გათვალისწინებით, იგი თამაშობს გამთამაშებლისა და ფრთის პოზიციაზე.
ვასილევკა (ზილაირის რაიონი)
ვასილევკა (Васильевка; Васильевка) — სოფელი რუსეთში, ბაშკირეთში, ზილაირის რაიონში. მიეკუთვნება ზილაირის სოფსაბჭოს. რაიონულ ცენტრ ზილაირიდან განლაგებულია 22 კილომეტრში, ხოლო უახლოეს რკინიგზის სადგურ სიბაიდან 138 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 66 ადამიანი. მოსახლეობის უმრავლესობას რუსები შეადგენენ.
ალექსეი შვედი
2012 წელს შვედი ცსკა მოსკოვს ევროლიგის ფინალებში გასვლაში დაეხმარა; მომდევნო სამი წელი მან NBA-ში გაატარა, ხოლო შემდგომ კვლავ ევროპაში დაბრუნდა და 2018 წელს ევროლიგის წლის მეორე გუნდში ჩეირჩა. რუსეთის ეროვნულ საკალათბურთო ნაკრებთან ერთად მან 2012 წლის ზაფხულის ოლიმპიადაზე ბრინჯაოს მედალი, ხოლო ევრობასკეტ 2011-ზე ვერცხლის მედალი მოიგო.
ვასილევკა (ზილაირის რაიონი)
სქოლიო
კატეგორია:ზილაირის რაიონის სოფლები
ალექსეი შვედი
ცსკა მოსკოვი (2006-2012)
შვედმა პროფესიონალური კარიერა დაიწყო 2006 წლის 4 ნოემბერს, ცსკა მოსკოვთან ერთად ურალ გრათ პერმის წინააღმდეგ რუსეთის სუპერლიგის ეგიდით გამართულ შეხვედრაში. შVედის დებიუტი ევროლიგაში შედგა 2007 წლის 17 იანვარს, ზალგირისიის წინააღმდეგ ჩატარებულ შეხვედრაში. 2007 წლის თებერვალში, ცსკა მოსკოვიდან იჯარის წესით ხიმკის შეუერთდა. 2007-2008 წლების სეზონის დაწყებამდე იგი ცსკა მოსკოვში დაბრუნდა. 2009 წლის დეკემბერში კვლავ იჯარით, დინამო მოკოვში გადავიდა. 2010-2011 წლების სეზონის დაწყებამდე შვედი კვლავ ცსკა მოსკოვში დაბრუნდა. მომდევნო სეზონში „წითლებთან“ ერთად ევროლიგის ფინალს მიაღწია.
NBA (2012-2015)
2014 წლის 23 აგვისტოს შედგა სამგუნდიანი გაცვალა, რომელშიც მინესოტა ტიმბერვულვზი, კლივლენდ კავალიერსი და ფილადელფია სიქსერსი ჩაერთო. გაცვლით ალექსი შვედი და თანაგუნდელი ლუკ მბაჰ მოუტე სიქსერში გადავიდა.
2014 წლის 19 დეკემბერს შედგა სამგუნდიანი გაცვლა, რომელშიც ჰიუსტონ როკეტსი, მინესოტა ტიმბერვულვზი და ფილადელფია სიქსერსი მონაწილეობდა. გაცვლის შედეგად შვედი როკეტსს შეუერთდა.
2015 წლის 19 თებერვალს, შვედი ორ მეორე რაუნდის პიკთან ერთად ნიუ-იორკ ნიკსში, პაბლო პრიჯიონის სანაცვლოდ გაიცვალა.
ხიმკი (2015-დღემდე)
2015 წლის 16 ივლისს შვედი რუსეთში დაბრუნდა და სამწლიანი კონტრაქტი ხიმკისთან გააფორმა. კონტრაქტის მიხედვით, ალექსეი შვედი სამ წელიწადში 10.2 მლნ $ მიიღებდა. 2017 წლის 27 მარტს შვედი დასახელდა „European-wide second tier level“-ის ევროთასის სეზონის MVP-იდ. ევროთასის ისტორიაში იგი იყო პირველი მოთამაშე, რომელმაც სეზონში საშუალოდ 22 ქულა, 5 შედეგიანი გადაცემა და 4 მოხსნა დააფიქსირა. შვედი აგრეთვე დასახელდა 2016-2017 წლების სეზონის VTB გაერთიანებული ლიგის MVP-იდ.
სქოლიო
კატეგორია:დაბადებული 16 დეკემბერი კატეგორია:დაბადებული 1988 კატეგორია:რუსი კალათბურთელები
დინამო ზაგრები (საფეხბურთო კლუბი)
საფეხბურთო კლუბი დინამო ზაგრები (Građanski nogometni klub Dinamo Zagreb) — ხორვატული საფეხბურთო კლუბი ზაგრებიდან. დაარსდა 1945 წელს, სამი ზაგრებული კლუბის, გრაჯიანსკის, კონკორდიასა და ჰაშკის ბაზაზე. კლუბი საშინაო მატჩებს ატარებს მაქსიმირის სტადიონზე. ტიტულების რაოდენობით, დამოუკიდებლობის პერიოდიდან ითვლება ხორვატიის საუკეთესო კლუბად. კლუბი ხორვატიის თხუთმეტგზის ჩემპიონი, ხორვატიის თასის თორმეტგზის მფლობელი და ხორვატიის სუპერთასის ოთხგზის მფლობელია. კლუბი მთელი თავისი ისტორიის მანძილზე უმაღლეს დივიზიონში გამოდიოდა, 1946 წლიდან 1991 წლამდე მონაწილეობას იღებდა იუგოსლავიის პირველ ლიგაში, ხოლო შემდეგ, 1992 წლიდან ხორვატიის უმაღლეს დივიზიონში ასპარეზობს.
დინამო ზაგრების დებიუტი იუგოსლავიის პირველ ლიგაში 1946-47 წლების სეზონზე შედგა და ასპარეზობა მეორე ადგილზე დაასრულა. შემდეგ სეზონში დინამომ პირველი ადგილი დაიკავა და პირველი დიდი ჯილდოც მიიღო კლუბის ისტორიაში. შემდგომში დინამომ 7-ჯერ მოიგო იუგოსლავიის ჩემპიონატი და სამჯერ გახდა თასის მფლობელი, ხოლო 1991 წელს მათ იუგოსლავიის დაშლის გამო დატოვეს იუგოსლავიის ჩემპიონატი. ზაგრების დინამო ერთადერთი კლუბია ხორვატიაში, რომელსაც ევროპული ოქრო აქვს მინაღები. ის მათ 1966-1967 წლის ბაზრობათა თასზე მოიპოვეს, როცა ფინალში ლიდზ იუნაიტედი დაამარცხეს, ანგარიშით 2:0, ორი მატჩის ჯამში.
დაარსება და ადრეული წლები (1945—1966)
1945 წლის მაისში, მეორე მსოფლიო ორის დამთავრებისთანავე სამი ყველაზე წარმატებული ზაგრებული კლუბი (ჰაშკი, გრაჯიანსკი და კონკორდია) კომუნისტური მთავრობის ბრძანების შესაბამისად დაიშალა. ისინი შეცვალა ახალმა სპორტულმა საზოგადოებამ, სახელად „დინამო“ (ხორვატულად: Fiskulturno drustvo Dinamo), რომელიც 1945 წლის 9 ივნისს დაარსდა. ახალმა კლბმა გრაჯიანსკიდან „მემკვიდრეობით მიიღო“ ფერი და ფანები, რადგან გრაჯიანსკის მოთამაშეთა დიდმა ნაწილმა კარიერა დინამოში გააგრძელა. პირველ წლებში კლუბი საშინაო მატჩებს კუტურაშკას სტადიონზე მართავდა, მაგრამ ისინი მალე გადავიდნენ საფეხბურთო კლუბ ჰაშკის სტადიონზე, მაქსიმირზე. დინამოს პირველი მწვრთნელი იყო უნგრელი სპეციალისტი მარტონ ბუკოვი. ყველაზე ცნობილი მოთამაშეები კი, რომლებიც დინამოს გრაჯიანსკიდან შეუერთდნენ იყვნენ: ავგუსტ ლესნიკი, მირკო კოკოტოვიჩი და ფრანიო ველფლი, ხოლო ჰაშკიდან კლუბს დაემატნენ: რატკო კაციანი და ჟელკო ჩაიკოვსკი.
ჩამოყალიბების შემდეგ, კლუბი იუგოსლავიის პირველი ლიგის გათამაშებაში ჩაერთო. 1946-47 წლების სეზონში დინამომ დაიკავა მეორე ადგილი და ჩემპიონ პარტიზანს (ბელგრადი) 5 ქულით ჩამორჩა. უკვე შემდგომ ჩემპიონატში დინამომ გაიმარჯვა და 5 ქულით გაუსწრო სპლიტის ჰაიდუკსა და პარტიზანს. 1951 წლის სეზონში კლუბმა დაიკავა მეორე ადგილი ლიგაში, თუმცა მოიგო თავისი პირველი იუგოსლავიის თასი, სადაც ფინალში ვოევოდინას სძლია ანგარიშით 4:0, ორი მატჩის ჯამში. შემდომში დინამო კიდევ დაეუფლა იუგოსავიის სამ თასს (1960, 1963 და 1965 წლებში) და ორჯერ მოიგო იუგოსლავიის ჩემპიონატი (1953-54 და 1957-58 წლებში). ამასთანავე მათ სამჯერ დაიკავეს მე-2 ადგილი იუგოსლავიის ჩემპიონატში (1950, 1964 და 1966 წლებში). დინამოს დებიუტი ევროთასებზე მოხდა ევროპის ჩემპიონთა თასის მეოთხე გათამაშებაზე, მათ ითამაშეს ჩეხოსლოვაკიური დუკლას წინააღმდეგ და წააგეს საერთო ანგარიშით 3:4 (2:2, 1:2). 1960-61 წლის უეფას თასების მფლობელთა თასის გათამაშებაზე დინამომ მნიშვნელოვან წარმატებას მიაღწია, გავიდა ნახევარფინალში, სადაც იტალიურ ფიორენტინასთან დამარცხდა, საერთო ანგარიშით 2:4, ორი მატჩის ჯამში. 1961-62 წლის ბაზრობათა თასის გათამაშებაზე დინამო მეორე რაუნდამდე გავიდა, სადაც ესპანურ ბარსელონასთან დამარცხდა ორი მატჩის ჯამში 3:7 (1:5, 2:2). 1962-62 წლის ბაზრობათა თასის გათამაშებაში დინამომ ფინალში გასვლა მოახერხა, მაგრამ მათ აქ ვალენსიასთან დათმეს შეხვედრა ორი მატჩის ჯამში, ანგარიშით 1:4 (1:2, 0:2). შემდეგ სეზონში დინამომ მონაწილეობა მიიღო უეფას თასების მფლობელთა თასის გათამაშებაში და აქ ისინი მეორე რაუნდამდე გავიდნენ, სადაც დამარცხდნენ შოტლანდიურ სელტიკთან, ორი მატჩის ჯამში, ანგარიშით 2:4 (0:3, 2:1). ამ დროისათვის უკვე დინამოს ბევრი ისეთი ფეხბურთელი იცავდა იუგოსლავიის ნაკრების ღირსებას, როგორებიც იყვნენ ჟელკო ჩაიკოვსკი, ზლატკო შკორიჩი, კრასნოდარ რორა, დრაჟენ ერკოვიჩი, ივან ხორვატი, სლავენ ზამბატა და რუდოლფ ბელინი.
1966-1967 წლის ბაზრობათა თასი
thumb|260px 1966-67 წლის ბაზრობათა თასზე მონაწილეობას სამი იუგოსლავიური კლუბი იღებდა (დინამო ზაგრები, ცრვენა ზვეზდა და ოლიმპია). ოლიმპია პირველივე რაუნდში გავარდა უნგრულ ფერენცვაროშთან, ცრვენა ზვეზდა ბარსელონასთან გავარდა, ხოლო დინამომ გააგრძელა წინსვლა და მიაღწია, ჩაწერილიყო ისტორიაში, როგორც პირველი იუგოსლავიური კლუბი, რომელმაც მოიგო ევროპული თასი. პირველ ტურში დინამომ ითამაშა ჩეხოსლოვაკიურ სპარტაკთან, ორი მატჩის ჯამში ანგარიშით 2:2, ამის შემდეგ ააგდეს მონეტა და გამოვლინდა, რომ დინამო გადიოდა შემდეგ რაუნდში. მეორე ტურში დინამოს მოწინააღმდეგე იყო შოტლანდიური დანფერმლინ ატლეტიკი. დინამო მესამე რაუნდში გავიდა, სადაც დინამომ მოუგო რუმინულ პიტეშტის დინამოს, ორი მატჩის ჯამში ანგარიშით 1:0 (1:0, 0:0). შემდგომ, მეოთხედფინალსა და ნახევარფინალში, შესაბამისად, სძლია იტალიურ იუვენტუსსა და გერმანულ აინტრახტს. ფინალში მათ ითამაშეს ინგლისური ლიდზ იუნაიტედის წინააღმდეგ. პირველ მატჩში დინამომ გაიმარჯვა ანგარიშით 2-0 საშინაო არენაზე 33000 მაყურებლის თვალწინ. მეორე მატჩი ჩატარდა ელანდ როუდზე, შეხვედრა დასრულდა ანგარიშით 0-0 და დინამომ მოიგო თავისი პირველი ევროპული ტურნირი.
წარუმატებელი პერიოდი (1967—1990)
1969 წელს დინამომ მეხუთეჯერ მოიგო იუგოსლავიის თასი და მიაღწია უეფას თასების მფლობელთა თასის მეოთხედფინალამდე. XX საუკუნის 70-იან წლებში დინამოს არ მოუგია არც ერთი მნიშვნელოვანი ტიტული. კლუბმა სამჯერ მიიღო მონაწილეობა ბაზრობათა თასის გათამაშებაში. უეფას თასში კლუბმა შვიდჯერ მიიღო მონაწილეობა, მაგრამ ვერ მიაღწია ისეთ წარმატებებს, როგორსაც 60-იან წლებში აღწევდა. ბოლოსდაბოლოს, 1980-იანი წლების დასაწყისში, დინამომ მოიგო თავისი მეექვსე იუგოსლავიის თასი, ფინალში დაამარცხა ცრვენა ზვეზდა ანგარიშით 2:1 ორი მატჩის ჯამში. მათ მონაწილეობა მიიღეს 1980-81 წლების უეფას თასების მფლობელთა თასის საკვალიფიკაციო ეტაპზე, მაგრამ პირველივე რაუნდში დამარცხდნენ პორტუგალიურ ბენფიკასთან, ანგარიშით 0:2 (0:0, 0:2) ორი მატჩის ჯამში. 1982 წელს დინამომ მოიგო იუგოსლავიის მეოთხე ჩემპიონატი. 1983 წელს დინამომ მოიგო თავისი მეშვიდე იუგოსლავიის თასი, ეს იყო იუგოსლავიის არსებობისას დინამოს მოგებული მოგებული უკანასკნელი ტიტული. 1982-1983 წლის ევროპის ჩემპიონთა თასის გათამაშებაში უკვე სხვა პორტუგალიურმა კლუბმა გადაუჭრა გზა დინამოს, ეს იყო ლისაბონის სპორტინგი, რომელმაც ორი მატჩის ჯამში, ანგარიშით 1:3 (1:0, 0:3) სძლია დინამოს. 1983-84 წლის უეფას თასების მფლობელთა თასის გათამაშებაში დინამომ კვლავ პორტუგალიურ კლუბთან, ტურნირის მომავალ გამარჯვებულთან — პორტუსთან დათმო შეხვედრა, ორი მატჩის ჯამში, ანგარიშით 2:2 (2:1, 0:1). კლუბმა ვერ მიაღწია ვერც ერთ წარმატებას 1980-იანი წლების მეორე ნახევარშიც.
1990-იანები
1990-იანი წლების ბოლოს კლუბი ზედიზედ ორჯერ მონაწილეობდა უეფას ჩემპიონთა ლიგის ჯგუფურ ეტაპზე. 1998-1999 წლების სეზონზე დინამო განაწილებული იყო ჯგუფში აიაქსთან, ოლიმპიაკოსთან და პორტუსთან ერთად. პირველ სამ წარუმატებელ მატჩის შემდეგ, რომლებშიც აიაქსთან სახლში ფრითა და ოლიპიაკოსთან და პორტუსთან გასვლით მატჩებზე მარცხით დასრულდა, გუნდმა დარჩენილ სამ მატჩში შედეგები გააუმჯობესა, მოუგო პორტუს სახლში, წააგო აიაქსთან გასვლაზე და ითამაშა ფრე ოლიმპიაკოსთან. მაგრამ დინამო ვერ გავიდა მეოთხედფინალში, რადგან მათ მეორე ადგილი დაიკავეს, ოლიმპიაკოსის შემდეგ. 1999-2000 წლების ჩემპიონთა ლიგის გათამაშებაში, გუნდი ჯგუფში მოხვდა ტურნირის წინა გამარჯვებულთან — მანჩესტერ იუნაიტედთან, მარსელთან და შტურმთან ერთად, დინამომ მეოთხე ადგილი დაიკავა ჯგუფში ორი ფრითა და ერთი გამარჯვებით. მათ მინიმალური ფრე ითამაშეს მანჩესტერთან ოლდ ტრაფორდზე სეზონის პირველ მატჩში.
ბოლო წლები (2000—ახლანდელი დრო)
კლუბმა ზედიზედ მიიღო მონაწილეობა უეფას ჩემპიონთა ლიგის მესამე საკვალიფიკაციო რაუნდში, 2000, 2003, 2006, 2007 და 2008 წლებში. ისინი თამაშობნდენ მილანის, დინამო კიევის, არსენალის, ვერდერ ბრემენის, დონის შახტარის წინააღმდეგ და ვერ მოიგეს ვერც ერთი მატჩი, დამარცხდნენ ანგარიშით 1-6 ორი მატჩის ჯამში მილანთან, 1-5 _ კიევის დინამოსთან, შახტართან და არსენალთან, და 3 — 5 _ ვერდერთან. შესარჩევი ტურების შემდეგ ტურნირის ფორმატი შეიცვალა, 2009 წლის სეზონში დინამომ ვერ შეძლო ფლეი-ოფში გასვლა, რადგან დამარცხდა ანგარიშით 2-3 ორი მატჩის ჯამში ზალცბურგის რედ ბულთან. გუნდი გავიდა უეფას თასის ჯგუფურ ეტაპზე 2004-2005, 2007-2008 და 2008-2009 წლების სეზონებზე, მაგრამ ვერც ერთ შემთხვევაში მოახერხეს ფლეი-ოფში გასვლა. უეფას თასი შეიცვალა ევროპის ლიგით, სადაც რამდენიმედ შეიცვალა ფორმატი უეფას თასისგან განსხვავებით. დინამომ მოახერა უეფას ევროპის ლიგის ჯგუფურ ეტაპზე გასვლა ევროპის ლიგის პირველ გათამაშებაზე, მას შემდეგ, რაც მათ გაიმარჯვეს შოტლანდიურ ჰართ ოფ მიდლოტიანთან, ანგარიშით 4-2 ორი მატჩის ჯამში. შიდა შეჯიბრეგბებში, კლუბმა ხუთი საჩემპიონო ტიტული მოიპოვა ჩემპიონატში და ექვსჯერ მოიგო ხორვატიის თასი. აგრეთვე ოთხჯერ მოიგო სუპერთასი. კლუბმა აგრეთვე აღზარდა მრავალი ტალანტი, რომლებმაც წარმოადგინეს ხორვატია 2000-იან წლებში. მათ შორის ყველაზე ცნობილია ლუკა მოდრიჩი, ედუარდო, ვერდან ჩორლუკა, ნიკო კრანჩარი და ტომისლავ ბუტინა. დინამომ კვლავ მიიღო მონაწილეობა უეფას ევროპის ლიგაში, სადაც მესამე ადგილი დაიკავა D ჯგუფში.
უეფას საკლუბო რეიტინგი
განახლებულია 2013 წლის 16 დეკემბერს
დინამო ევროთასებზე
კატეგორია:ხორვატიის საფეხბურთო კლუბები
ბიდარა
საქართველოს სამხედრო გზა ჯვრის გადასასვლელიდან ჩრდილოეთისკენ ბიდარის ხეობას მიუყვება. ბიდარა სათავეში ვაკეზე მიედინება და კარგად გამოხატულ მეანდრებს ქმნის.
სქოლიო
კატეგორია:მცხეთა-მთიანეთის მხარის მდინარეები კატეგორია:ყაზბეგის მუნიციპალიტეტის მდინარეები კატეგორია:თერგის შენაკადები
ქრომატიული აბერაცია
300პქ|მინი|ქრომატიული აბერაცია ქრომატიული აბერაცია — ოპტიკურ სისტემათა ცთომილება, რომელიც დაკავშირებულია იმასთან, რომ გამჭვირვალე გარემოს გარდატეხის მაჩვენებელი სინათლის ტალღის სიგრძეზეა დამოკიდებული. ქრომატული აბერაცია ახასიათებს ოპტიკურ სისტემებს, რომლებშიც გამოყენებულია გარდამტეხი სხეულები, მაგალითად ლინზები, სარკულ სისტემებს ეს ცთომილება არა აქვს. გამოსახულების აბერაციით გამოწვეული ნაკლოვანებანი ორი გზით მჟღავნდება:
პირველი სახის აბერაციის აცილება (აქრომატიზაცია) შესაძლებელია სამი ფერის სხივისათვის სპეციალური ობიექტივის — აპოქრომატის — საშუალებით. ლინზების გადიდების აქრომატიზაცია კი დაკავშირებულია დიდ სიძნელეებთან.
ლიტერატურა
კატეგორია:ოპტიკური სისტემის აბერაციები
კილრონანი
კილრონანი (Kilronan; Cill Rónáin) — გელტახტი სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2006 წლის მონაცემებით სოფლის მოსახლეობა 259 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები კატეგორია:გელტახტი ადგილები გოლუეის საგრაფოში
კიუკიუ (კერძი)
მინი|250პქ| კიუკიუ საბზი კიუკიუ (თალიშურ ენაზე კიუ ცემას ნიშნავს) — თალიშური კერძი. შედგება კვერცხისა და მწვანილეულობისგან. გავრცელებულია თალიშისტანში, ირანში, დეღასტანთან მოსაზღვრე რაიონებში, უზბეკეთსა და ტაჯიკეთში (კიუკ-ბიირონი).
მომზადება
ქათმის კვერცხი და სხვადასხვა მწვანილეულობა იკმაზება მარილით, შავი პილპილით, ნიგვზით, იშვიათად ფქვილით, კოწახურით, გამაფხვიერებლით და დაფქვილი ზაფრანით. შემდეგ ნარევი გადაიტანება წინასწარ გახურებულ და ცხიმწასმულ ტაფაზე, აცხობენ ნელ (დაბალ) ცეცხლზე. ირანის რიგ ქალაქებში ეს კერძი სადღესასწაულო სუფრებზე გამოიყენება.
სქოლიო
კატეგორია:თალიშური სამზარეულო კატეგორია:აღმოსავლური სამზარეულო კატეგორია:ირანული სამზარეულო კატეგორია:აზერბაიჯანული სამზარეულო
ეხესტრატუსი
ეხესტრატუსი — სპარტის მეფე. ეხესტრატუსი სამეფო ტახტზე აგის I-ის შემდეგ ავიდა, მისი მმართველობა დაიწყო ძვ. წ. 900 წელს და დასრულდა ძვ. წ. 870 წელს. ეხესტრატუსის შემდეგ კი სამეფო ტახტზე ლაბოტა ავიდა.
რესურსები ინტერნეტში
კატეგორია:სპარტის მეფეები
საღამოს ეკლესია
საღამოს ეკლესია — ეროვნული მნიშვნელობის კატეგორიის კულტურის უძრავი ძეგლი საქართველოში, სამცხე-ჯავახეთის მხარის, ნინოწმინდის მუნიციპალიტეტში, საღამოს ტბის გასწვრივ, საავტომობილო გზის გაყოლებით, ზღვის დონიდან 1996 მეტრზე მდებარეობს.
ისტორია
სამხრეთ ბალავერზე ჩუქურთმიანი კამარის მარცხნივ გამოქანდაკებულია სამღვდელმთავრო კვერთხი, მარჯვნივ ხელი, რომელსაც ჯვარი უჭირავს. ხელის ცერი კი რამდენჯერმეა განშტოებული. ეკლესიის ეზოში უამრავი, ქაოსურად მიყრილი ძველი საფლავის ქვებია.
ეკლესიის ფასადებს ამკობს ბარელიეფების უჩეულო მოტივები: ორი გველი მთავარი ეკლესიის სარკმელს ორი მხრით აკრავს. აქ გველის ქანდაკება ჯვრისგან სრულიად განცალკევებულადაა წარმოდგენილი.
საღამოს ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. სოფელ საღამოში 2004 წლიდან ფუნქციონირებს თამარ მეფის სახელობის დედათა მონასტერი და ეკლესია.
სქოლიო
კატეგორია:ნინოწმინდის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ფილიპე ზაიცევი
ფილიპე ზაიცევი (დ. 26 მარტი 1877, კიევი — გ. 10 ივნისი 1957, თბილისი) — ენტომოლოგი. საქართველოს მეცნიერებათა აკადემიის აკადემიკოსი (1941). საქართველოს მეცნიერების დამსახურებული მოღვაწე (1946).
1900 წელს დაამთავრა პეტერბურგის უნივერსიტეტის ფიზიკა-მათემატიკის ფაკულტეტის საბუნებისმეტყველო განყოფილება. 1902 წელს იგი იწყებს დიდ სამუშაოს ნოვგოროდის გუბერნიის ხეშეშფრთიანი და ქერცლფრთიანი მწერების ფაუნის შედგენილობის შესასწავლად. 1911 წლიდან მოღვაწეობდა საქართველოში. 1912 წელს ზაიცევის თაოსნობით ჩამოყალიბდა თბილისის ბოტანიკური ბაღის ენტომოლოგიური კაბინეტი. 1920-1928 წლებში იგი იყო თბილისის პოლიტექნიკური ინსტიტუტის სასოფლო-სამეურნეო ფაკულტეტის პროფესორი და დეკანი, ხოლო 1929-1936 წლებში — რექტორი. 1920 წელს იგი სათავეში ჩაუდგა თბილისის სახელმწიფო უნივერსიტეტის ჰისტოლოგიის კათედრას. 1932 წელს სათავეში ჩაუდგა სსრკ მეცნიერებათა აკადემიის ამიერკავკასიის (1934 წლიდან საქართველოს) ფილიალის ზოოლოგიურ სექტორს (1941 წლიდან საქართველოს მეცნიერებათა აკადემიის ზოოლოგიის ინსტიტუტი), რომელსაც განაგებდა გარდაცვალებამდე.
შეისწავლა საქართველოსა და ამიერკავკასიის მწერების (მათ შორის მავნე მწერების) მრავალი ოჯახი და ჯგუფი, გამოავლინა ახალი გვარები და სახეობები, იკვლევდა მწერების ფაუნას, სისტემატიკას, ეკოლოგიისა და ზოოგეოგრაფიის საკითხებს. იგი 125-ზე მეტი სამეცნიერო ნაშრომის ავტორია.
იყო კავკასიის სოფლის მეურნეობის საზოგადოების, კავკასიის ცხოველთა აკლიმატიზაციის საზოგადოების, მოსკოვის ენტომოლოგიური საზოგადოების, რუსეთის გეოგრაფიული საზოგადოების (1911-დან), რუსეთის ენტომოლოგიური საზოგადოების (1905-1910), რუსეთის მეხილეობის საზოგადოების, საერთაშორისო ენტომოლოგიური კონგრესების ორგანიზაციის მუდმივი კომიტეტის (1910-დან) წევრი. დაჯილდოებულია ლენინის ორდენით, „საპატიო ნიშნის“ ორდენებითა და მედლებით. დაკრძალულია თბილისში, ვაკის მეცნიერ მოღვაწეთა პანთეონში.
მეორე მსოფლიო ომში ზაიცევი იყო ამიერკავკასიის სამხედრო ოლქის სანიტარულ-ეპიდემიოლოგიური რაზმის კონსულტანტი, რისთვისაც 1944 წელს დააჯილდოვეს მედლით „კავკასიის დაცვისათვის“, ხოლო 1946 წელს — მედლით „1941-1945 წლების დიდ სამამულო ომში მამაცური შრომისათვის“.
ცნობილი რუსი ენტომოლოგი ოლეგ კრიჟანოვსკი აღნიშნავდა:
სქოლიო
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი ენტომოლოგები კატეგორია:რუსი ენტომოლოგები კატეგორია:საქართველოს მეცნიერების დამსახურებული მოღვაწეები
ვერხნეგალეევო
ვერხნეგალეევო (Верхнегалеево; Үрге Ғәле) — სოფელი რუსეთში, ბაშკირეთში, ზილაირის რაიონში. ვერხნეგალეევოს სოფსაბჭოს ცენტრი. რაიონულ ცენტრ ზილაირიდან განლაგებულია 78 კილომეტრში, ხოლო უახლოეს რკინიგზის სადგურ სიბაიდან 120 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 99 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:ზილაირის რაიონის სოფლები
ალტო-ნანაის რაიონი
რესურსები ინტერნეტში
კატეგორია:ლორეტოს რეგიონის რაიონები კატეგორია:მაინასის პროვინციის რაიონები
აშაღი-აირიმი
აშაღი-აირიმი (Aşağı Ayrım) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ადიღეს ავტონომიური ოლქი
ადიღეს ავტონომიური ოლქი, ადიღეს აო (Адыгейская автономная область, Адыгейская АО) — ადმინისტრაციულ-ტერიტორიული ერთეული სსრკ-ში, რსფსრ-ის კრასნოდარის მხარეში, 1922-1991 წლებში.
ადიღეს ავტონომიური ოლქი შეიქმნა 1922 წლის 27 ივლისს. ფართობი 7,6 ათ. კმ². ავტონომიურ ოქში იყო 6 ადმინისტრაციული რიონი, 1 ქალაქი და 4 დაბა. ადმინისტრაციული ცენტი — ქ. მაიკოპი.
სან-მარინოს ფეხბურთის ფედერაცია
სან-მარინოს ფეხბურთის ფედერაცია (FSGC; Federazione Sammarinese Giuoco Calcio) — ფეხბურთის მმართველი ორგანო სან-მარინოში. დაარსდა 1931 წელს. უეფასა და ფიფაში გაწევრიანდა 1988 წელს. არის სან-მარინოს საფეხბურთო ჩემპიონატის, სან-მარინოს თასისა და სან-მარინოს სუპერთასის ორგანიზატორი. მისი ორგანიზებით იმართება სან-მარინოს ეროვნული საფეხბურთო ნაკრები.
რესურსები ინტერნეტში
კატეგორია:ეროვნული საფეხბურთო ფედერაციები კატეგორია:სან-მარინოს ფეხბურთი კატეგორია:ეროვნული საფეხბურთო ფედერაციები კატეგორია:უეფა-ს წევრი ასოციაციები
ფატიმა რაჰბარი
ფატიმა რაჰბარი (დ. 1964 — გ. 7 მარტი 2020) — ირანელი პოლიტიკოსი, კონსერვატორი, ირანის მეჯლისის წევრი.
2004 წლიდან არაერთხელ აირჩიეს მეჯლისის წევრად. 2020 წლის 5 მარტს, არჩევნების შემდეგ მალევე COVID-19-ის შედეგად კომაში ჩავარდა.
გარდაიცვალა 2020 წლის 7 მარტს აღნიშნული ვირუსის შედეგად გამოწვეული გართულებებით ..
ჯონ სპენსერი (სნუკერისტი)
ჯონ სპენსერი (John Spencer; დ., რედკლიფი, ინგლისი — გ. , ბოლტონი, ინგლისი) — ინგლისელი პროფესიონალი სნუკერისტი, სნუკერის მსოფლიო ჩემპიონატის სამგზის ჩემპიონი. რეი რიარდონთან ერთად დომინირებდა თამაშში 1970-იანი წლების განმავლობაში.
ადრეული წლები
ჯონი დაიბადა 1935 წელს ქალაქ რედკლიფში. სნუკერის თამაში დაიწყო თხუთმეტი წლისამ, რაც საკმაოდ გვიანია ამ თამაშისთვის. მაგრამ 1950-იანებში ჯონი ჯარში მსახურობდა, რამაც მას თავისი ნიჭის განვითარებაში ხელი შეუშალა. მან კვლავ დაიწყო სნუკერის სერიოზული თამაში 1964 წელს, როდესაც მოხვდა მოყვარულთა შორის ინგლისის ჩემპიონატის ფინალში. შემდეგ სპენსერი სწრაფად პროგრესირებდა, შემდეგ წელს კვლავ გახდა ფინალისტი და ტურნირიც მოიგო, 1966 წელს. იმავე წელს ინგლისელი გაემგზავრა კარაჩიში, რათა მიეღო მონაწილეობა მოყვარულთა შორის მსოფლიო ჩემპიონატში, მაგრამ ფინალში დამარცხდა გარი ოუენთთან. ამ წარმატებების შემდეგ ის პროფესიონალებში გადავიდა რეი რიარდონსა და ოუენთან ერთად. ამგვარად, ისინი გახდნენ 1951 წლის პირველი ახალი პროფესიონალი სნუკერისტები.
პროფესიონალური კარიერა (1967—1992 წლები)
თავის პირველ მსოფლიო ჩემპიონატზე სპენსერმა ნამდვილი ფურორი მოახდინა, როდესაც 1/4 ფინალში დაამარცხა რვაგზის ჩემპიონი ჯონ პულმანი, 25:18, შემდეგ კი — რექს უილიამსი, 37:12. ფინალურ მატჩში ის შეხვდა გარი ოუენს და სამაგიერო გადაუხადა პაკისტანში განცდილი მარცხისთვის. მან ოუენი დაამარცხა ანგარიშით 37:24. მიუხედავად იმისა, რომ შემდეგ წელს ინგლისელმა ვერ შეძლო ტიტულის დაცვა, მან ის 1970 წლის ნოემბერში დაიბრუნა. მაშინ ავსტრალიაში მან ფინალი მოუგო ადგილობრივ მოთამაშეს — უორენ სიმფსონს — ანგარიშით 37:29. მაშინ ინგლისელი ტურნირ Pot Black Cup-ის ორგზის გამარჯვებული გახდა.
სპენსერი თავისი წოდების დაცვისთვის მზად იყო 1972 წელს, მაგრამ ფინალში ვერ შეძლო ალექს ჰიგინსის დამარცხება. მან ეს მატჩი დათმო 32:37.
სნუკერის პირველ სეზონზე (1973/1974), როდესაც მეტი შეჯიბრი ტარდებოდა, ჯონმა მოიგო ტურნირი Norwich Union Open და გავიდა მსოფლიო პირველობის ნახევარფინალში. შემდეგ ორ სეზონზე მან გაიმარჯვა კიდევ სამ ტურნირზე, რომელთა შორისაც იყო მასტერსი. თუმცა, სპენსერის კარიერაში უმთავრეს წარმატებად ითვლება 1977 წელს კრუსიბლის თეატრში მსოფლიო ჩემპიონატზე მესამე გამარჯვება, როდესაც ფინალში კლიფ თორბერნი დაამარცხა ანგარიშით 25:21. ამ მიღწევით ჯონი ფაქტობრივად ისტორიაში შევიდა, რადგან მხოლოდ მანამდე მხოლოდ ოთხმა მოთამაშემ შეძლო ჩემპიონატის სამჯერ მოგება. თუმცა ამაზე ის არ გაჩერებულა. მან გააგრძელა გამარჯვებების სერია, 1977/78 წლების სეზონზე გახდა Pontins Professional-სა და Benson & Hedges Irish Masters-ის ტრიუმფატორი. ამ გრანდიოზული გამარჯვებების წყალობით სპენსერმა მეორე ადგილი დაიკავა სნუკერისტების მსოფლიო რეიტინგში.
დაახლოებით ამ დროს მას მნიშვნელოვნად გაუუარესდა მხედველობა და ახალი გამარჯვებების მოპოვება ინგლისელს უჭირდა. მიუხედავად ამისა, მან შეასრულა შესანიშნავი დუბლი 1979 წლის ტურნირ Holsten Lager International-ზე. მან არა მხოლოდ მოიგო იგი, არამედ პირველი მაქსიმალური ბრეიკი ოფიციალურ შეჯიბრებზე.
თავისი ბოლო გამარჯვება ჯონმა მოიპოვა 1980 წელს Wilsons Classic-ზე, თუმცა 1981 წელს ინგლისის ნაკრების შემადგენლობაში მან მოიგო გუნდური მსოფლიო თასი. შემდეგ მას კიდევ უფრო გაურთულდა სიტუაცია მხედველობასთან და ინგლისელის რეიტინგი სწრაფად დაეცა. მეტნაკლებად კარგი შედეგი მან აჩვენა British Open 1987-ზე, როდესაც გავიდა მეოთხედფინალში. მაგრამ საბოლოო ჯამში ის ჯიმი უაიტთან დამარცხდა.
ჯონ სპენსერი გარკვეული დროის განმავლობაში აგრძელებდა თამაშს, პროფესიონალური კარიერის კომენტატორის პროფესიასთან კომბინირებით, მაგრამ საბოლოოდ დაეთხოვა სამსახურიდან 1992 წელს.
ცხოვრება პროფესიონალური კარიერის შემდეგ
ახლა მას სნუკერთან აკავშირებდა მხოლოდ ის, რომ ის იყო წარმომადგენელი ამ თამაშის საერთაშორისო ორგანიზაცია WPBSA-სი (World Professional Billiard & Snooker Association). მაგრამ ის იქიდანაც წავიდა 1996 წელს.
სპენსერის ცხოვრება მკვეთრად გაუარესდა 2003 წელს, როდესაც მას აღმოუჩინეს ფილტვების კიბო. თავისი უკანასკნელი წლები ინგლისელმა ბოლტონში გაატარა. 2005 წელს მან დაწერა ავტობიოგრაფია, „Out of the Blue“. სპენსერი გარდაიცვალა 2006 წლის 11 ივლისს.
სქოლიო
კატეგორია:მსოფლიო ჩემპიონები სნუკერში კატეგორია:დაბადებული 18 ივნისი კატეგორია:დაბადებული 1936 კატეგორია:გარდაცვლილი 11 ივნისი კატეგორია:გარდაცვლილი 2006 კატეგორია:ინგლისელი სნუკერისტები
პინდო
პინდო (Monte Pindo) — მთა ესპანეთში, გალისიაში. |ზღვის დონიდან სიმაღლე შეადგენს 627 მეტრს. მდებარეობს ატლანტიკის ოკეანის სანაპიროზე, კარნოტის მუნიციპალიტეტისა და ლა-კორუნიის პროვინციის სიახლოვეს.
სახელი
ის მიიჩნევა გალიისის ისტორიის უმნიშვნელოვანეს მთად. მასთან დაკავშირებულია უამრავი თქმულება, მხატვრულად მას კელტების ოლიმპოსაც უწოდებენ.
ირლანდიურ და შოტლანდიურ კელტურ ენებში „binn“ ნიშნავს მთის წვერს/პიკს, ხოლო „dubh“ აღნიშნავს შავს მუქს. დამწერლობის გავრცელების შემდეგ ასოების ხმოვანობა შეიცვალ, ირლანდიურში „b“ ჟღერს როგორც /v/, ხოლო შოტლანდიურში როგორც - /p/. „dubh“ - ორივე შემთხვევაში იკითხება როგორც - /du/. შედეგად პიდო სავარაუდიოდ შემორჩენილია ძველკელტური ენიდან, სადაც მუქი შეფერილობის გამო მინი სახელი იქნებოდა - შავი მთა.
სქოლიო
კატეგორია:ესპანეთის მთები
კილიმორი
2006 წლის მონაცემებით სოფლის მოსახლეობა 318 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები
მირდალსიეკუდლი
მირდალსიეკუდლი (Mýrdalsjökull) — ყინულქუდი ისლანდიის სამხრეთით. სიგრძე ~ 30 კმ. მდებარეობს ქალაქ რეიკიავიკიდან სამხრეთ-აღმოსავლეთით 180 კმ-ში და მყინვარ ეიაფიალაიეკულიდან აღმოსავლეთით 20 კმ-ში. უმაღლესი წერტილის სიმაღლე აღწევს ზღვის დონიდან 1510 მ-ს. 1980 წლისათვის მყინვარის ფართობი შეადგენდა დაახლოებით 595 კმ²-ს. მყინვარის სამხრეთ-აღმოსავლეთ ნაწილის ქვეშ მდებარეობს მოქმედი ვულკანი კატლა, რომლის კალდერის დიამეტრია 10 კმ. ყველაზე ახლომდებარე დასახლებული პუნქტია ვიკი, რომელიც წარმოადგენს ისლანდიის უკიდურეს სამხრეთით მდებარე სოფელსა და ქვეყნის ყველაზე ნოტიო ადგილს.
სქოლიო
კატეგორია:ისლანდიის მყინვარები
კარა ბუონო
კარა ბუონო (ინგ. Cara Buono დ. 1 მარტი, 1971 წელი) ამერიკელი მსახიობი ქალია. იგი ცნობილია დოქტორ ფეი მილერის როლით AMC -ის დრამატული სერიალის მეოთხე სეზონში Mad Men. მისი ნიჭი, მხოლოდ მსახიობობით არ შემოიფარგლება. ის არის მწერალი, რეჟისორი და პროდიუსერი. მან გადაიღო მოკლემეტრაჟიანი ფილმი სახელწოდებით "Baggage", რომლის მსოფლიო პრემიერაც შედგა "ედინბურგის საერთაშორისო კინოფესტივალზე". მინი|352x352პქ|Cara Buono
სტეფანე კევორკოვი
სტეფანე აღაბეკის ძე კევორკოვი (ნამდვილი გვარი გევორქიანცი; Ստեփան Կևորկով; დ. 19 მარტი [ ძვ. სტ. 1 აპრილი], 1903, მოსკოვი — გ. 15 აგვისტო, 1991, ერევანი) — საბჭოთა კინორეჟისორი. სსრკ სახალხო არტისტი (1970). სკკპ წევრი 1945 წლიდან.
კარა ბუონო
ადრეული წლები
მშობლებმა იგი გაგზავნეს ნიუ იორკის ერთ-ერთ საუკეთესო საშემსრულებლო ხელოვნების სკოლაში. იგი იყო ბრწყინვალე სტუდენტი და წარმატებით დაამთავრა "კოლუმბიის უნივერსიტეტი", ორმაგი სპეციალობით - ინგლისურ ლიტერატურასა და პოლიტიკურ მეცნიერებაში.
სტეფანე კევორკოვი
ბიოგრაფია
1930 წელს დაამთავრა მოსკოვის კინემატოგრაფიის სახელმწიფო ტექნიკუმი. მუშაობდა „აზერკინოს“ სტუდიაში. ნიკოლოზ შენგელაიასთან ერთად (მეორე რეჟისორი) გადაიღო ფილმი „ოცდაექვსი კომისარი“ (1933). 1933–1936 წლებში მუშაობდა „მოსფილმში“, 1936 წლიდან „არმენფილმის“ სტუდიაში. ერაზმ კარამიანთან ერთად გადაიღო ფილმები: „მთის მარში“ (1939), „მოჩვენებანი ტოვებენ მწვერვალებს“ (1955) „ქუხილის ბილიკით“ (1956), „აფეთქება ნაშუაღამევს“ (1968). 1956–1964 წლებში იყო სომხეთის კინემატოგრაფისტთა კავშირის გამგეობის პირველი მდივანი. სომხეთის სსრ სახელმწიფო პრემიის ლაურეატი (1967). დაჯილდოებულია 2 ორდენითა და მედლებით.
კარა ბუონო
ადრეული წლები
მან თეატრის მაგია პირველად განიცადა 12 წლის ასაკში, როდესაც შეუერთდა ჰარვი ფიერშტეინის 1984 წლის სპექტაკლს "Spook House".
სტეფანე კევორკოვი
რესურსები ინტერნეტში
კატეგორია:დაბადებული 19 მარტი კატეგორია:დაბადებული 1903 კატეგორია:გარდაცვლილი 15 აგვისტო კატეგორია:გარდაცვლილი 1991 კატეგორია:XX საუკუნის მსახიობები კატეგორია:სომეხი კინორეჟისორები კატეგორია:სომეხი მსახიობები კატეგორია:საბჭოთა კინორეჟისორები კატეგორია:სსრკ-ის სახალხო არტისტები კატეგორია:ოქტომბრის რევოლუციის ორდენის კავალრები კატეგორია:სამამულო ომის II ხარისხის ორდენის კავალრები კატეგორია:შრომის წითელი დროშის ორდენის კავალრები კატეგორია:საბჭოთა კავშირის კომუნისტური პარტიის წევრები
კარა ბუონო
პირადი ცხოვრება
ბუონო დაქორწინებულია პიტერ ტუმზე, მეწარმეზე, რომელიც ყველაზე უკეთ ცნობილია კომპანიის Ethos Water - ის შექმნით. მოგვიანებით კომპანია შეიძინა Starbucks – მა და მისი შეძენის დღიდან კომპანიას 6 მილიონ დოლარზე მეტი შემოსავალი ჰქონდა. წყვილს ჰყავთ ქალიშვილი და ცხოვრობენ ნიუ იორკის გრინვიჩ ვილიჯში.
მრავალი მსახიობის მსგავსად, კარა აქტიურია სოციალური ქსელებში, Twitter- ის ანგარიშის საშუალებით. იგი ძირითადად იყენებს პლატფორმას ზოგიერთი მისი ადვოკატის პოპულარიზაციისთვის, ასევე აჩვენებს თავის ბოლოდროინდელ და უახლოეს პროექტებს. მას ასევე აქვს ინსტაგრამის ანგარიში, რომელზეც ათავსებს რამდენიმე ფოტოს და ვიდეოს, ოჯახის წევრებთან ერთად. ასევე სურათებს, როდესაც ის საქველმოქმედო საქმიანობას ეწევა და ღონისძიებებში მონაწილეობს.
კარიერა
კარა ბუონო დადიოდა Fiorello H. LaGuardia- ს საშუალო სკოლაში. შემდეგ იგი ჩაირიცხა კოლუმბიის უნივერსიტეტში, რომელიც სამ წელიწადში დაამთავრა ინგლისურ და პოლიტიკურ მეცნიერებათა ორმაგი სპეციალობით, რის შემდეგაც მან სამსახიობო კარიერა დაიწყო.
მისი პირველი დებიუტი შედგა სპექტაკლში "Spook House". 1992 წელს მისი დებიუტი შედგა ფილმში "Waterland", საიდუმლოებით მოცული ფილმი, რომელიც დაფუძნებულია 1983 წელის გრემ სვიფტის ამავე სახელწოდების რომანზე. იგი ასევე ჩაერთო სხვადასხვა დამოუკიდებელ კინოპროექტებში, მათ შორის კომედიურ ფილმში "Chutney Popcorn", "Happy Accidents" და "Next Stop Wonderland".
2007 წელს ბუონომ განაგრძო მუშაობა პოპულარულ შოუებზე, როგორიცაა "Law & Order", "Queens Supreme" და "The Dead Zone". The Dead Zone არის სტივენ კინგის რომანის მიხედვით გადაღებული.
2011 წელს კარამ მონაწილეობა მიიღო ისეთ პოპულარულ შოუებში, როგორიცაა "Brothers & Sisters", "Hawaii Five-0" და "A Gifted ". იგი ასევე მონაწილეობდა ფილმებში "Castle" (2013), The Good Wife '(2013),' Elementary '(2014).
2017 წელს ბუონოს მიერ პროფესიონალურად შესრულებულმა რომლა ფილმში - "Stranger Things", მას მოუტანა ჯილდო - "Screen Actors Guild Award".
რესურსები ინტერნეტში
https://www.imdb.com/name/nm0120648/bio
https://www.fandango.com/people/cara-buono-91637/biography
https://www.thefamouspeople.com/profiles/cara-buono-45911.php
https://dodoodad.com/cara-buono-biography/
კატეგორია:ამერიკელი მსახიობები კატეგორია:დაბადებული 1 მარტი კატეგორია:დაბადებული 1971 კატეგორია:XX საუკუნის ამერიკელი ქალი მსახიობები კატეგორია:კოლუმბიის უნივერსიტეტის კურსდამთავრებულები
აშაღი-შურთანი
აშაღი-შურთანი (Aşağı Şurtan) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ალ-ჰაკიმი
ალ-ჰაკიმ ბი-ამრ ალაჰი (სრული სახელი — ალ-ჰაკიმ ბი-ამრ ალაჰ აბუ ალი მანსური, الحاكم بأمر الله; დ. 13 აგვისტო, 985 — გ. 13 თებერვალი, 1021) — ფატიმიდების სახალიფოს მე-6 ხალიფა 996–1021 წლებში, ხალიფა ალ-აზიზ ბილაჰის ვაჟი. მმართველობის პირველ წლებში (996-1002) შიიტი სწავლულების გავლენის ქვეშ იყო მოქცეული. ალ-ჰაკიმი გამოირჩეოდა სისასტიკით ქრისტიანებისა და იუდეველების მიმართ. 1004 წელს გამოსცა კანონი, რომლის თანახმადაც ფატიმიდების სამფლობელოებში მცხოვრებ ქრისტიანებს აეკრძალათ ნათლისღებისა და აღდგომის დღესასწაულების აღნიშვნა. ალ-ჰაკიმი ხელს უწყობდა კულტურისა და რელიგიის განვითარებას. სპარსი ისტორიკოსების გადმოცემით, ის აღიარებდა ისმაილიზმს და დახმარებას უწევდა მის აქტიურ მიმდევრებს. ხალიფა ასევე სარგებლობდა დრუზების მხარდაჭერით.
ალ-ჰაკიმის მმართველობის პერიოდის ერთ-ერთი გამოსარჩევი მოვლენაა 1011 წლის ე.წ. „ბაღდადის მანიფესტი“, როცა აბასიანთა ხალიფა ალ-კადირმა ფატიმიდთა სახალიფო დააკნინა და შიიზმის წინააღმდეგ გამოვიდა. საპასუხოდ ალ-ჰაკიმმა კაიროში ბაღდადიდან მიიწვია სუნიტი და შიიტი ულემები. მან ისინი დაარწმუნა იმაში, რომ მისი წინაპარი ფატიმიდი ხალიფები ალისა და მუჰამედის ქალიშვილის, ფატიმას პირდაპირ შთამომავლები იყვნენ. ალ-ჰაკიმმა მიზანს მიაღწია, მისი გენიალოგიის გამოკვლევის შედეგად დადასტურდა ფატიმიდთა წარმომავლობის საკითხი. ამის შემდეგ ალ-ჰაკიმის ავტორიტეტი მუსლიმანურ სამყაროში საგრძნობლად ამაღლდა.
მისი ზეობის დროს ფატიმიდები ებრძოდნენ ბერბერებს, ბაჰრეინელ ვაჭრებსა და ბაღდადის აბასიანებს. ის ასევე პრეტენზიას გამოთქვამდა მცირე აზიის აღმოსავლეთში არსებულ ოლქებზე, რის გამოც დაუპირისპირდა ბიზანტიის იმპერიას. „მატიანე ქართლისას“ ცნობით, ალ-ჰაკიმი და გიორგი I აპირებდნენ ბიზანტიის წინააღმდეგ კოალიციის შექმნას, თუმცა 1021 წლის 13 თებერვალს, ხალიფა ალ-ჰაკიმი გაურკვეველ ვითარებაში გარდაიცვალა. არსებობს ვარაუდი იმის შესახებ, რომ ის ბიზანტიელთა კეისრის, ბასილი II-ის დავალებით მოკლეს.
სქოლიო
კატეგორია:დაბადებული 985 კატეგორია:გარდაცვლილი 1021 კატეგორია:დაბადებული 13 აგვისტო კატეგორია:გარდაცვლილი 13 თებერვალი კატეგორია:ფატიმიდები
ბასტურმა
მინი|250პქ|მზა ბასტურმის დაჭრა ბასტურმა (Basdırma, Չորմիս, Pastırma) — გამომშრალი ძროხის ხორცის ფილე. ეს კერძი დამახასიათებელია იმ ქვეყნებისთვის, რომლებიც მდებარეობენ ყოფილი ოსმალეთის იმპერიის ტერიტორიაზე.
მომზადება
ახალ ფილეს ამარილებენ, ზედმეტი სითხის გამოსადევნად და დასაჭრელად მოსახერხებელი ფორმის მისაცემად სიმძიმის ქვეშ დებენ (დამარილებულს). შემდეგ დებენ ნივრიან, წითელი და შავი წიწაკის დაფქული თესლების, და ასევე სამყურას ნარევში, რომელსაც თხელი ცომის მსგავსი კონსისტენცია აქვს. მიღებული ნაჭრები გამოსაშრობად იკიდება.
არ შეგეშალოთ პასტურმაში — შებოლილ მარინირებულ ხორცში.
რესურსები ინტერნეტში
კატეგორია:კავკასიური სამზარეულო კატეგორია:აზერბაიჯანული სამზარეულო კატეგორია:სომხური სამზარეულო კატეგორია:თურქული სამზარეულო
თორის ეკლესია
თორის (ნადარბაზევი) წმინდა გიორგის ეკლესია — ქართული ხუროთმოძღვრების ძეგლი საქართველოში, ბორჯომის მუნიციპალიტეტში დაბა ბაკურიანის სიახლოვეს.
ეკლესია დარბაზული ტიპისაა. აგებულია, სავარაუდოდ, X საუკუნის მეორე ნახევარში. ნაგებია ადგილობრივი, ვულკანური წარმონაქმნის, ანდეზიტის ქვით. ნაგებობა საკმაოდ დიდი ზომისაა. აღმოსავლეთის მხრიდან მას მცირე მინაშენი აქვს, რომლის კონსკრუტქცია ეკლესიის ანალოგიურია.
ნაგებობა ჯვრის სამი გამოსახულებითაა შემკული. ერთ-ერთი მათგანი აფსიდის ცენტრში კედელთან მდგარ, ტრაპეზის ქვაზეა გამოსახული. მეორე გამოსახულება მოთავსებულია სამხრეთ კედელში გაჭრილი ერთადერთი კარის არქიტავრის ქვაზე. ხოლო მესამე რელიეფური ჯვარი მოთავსებული იყო დასავლეთის ფასადზე და სარკმლის თავსართს წარმოადგენდა.
ეკლესიამ დღემდე მეტ-ნაკლებად დაზიანებული სახით მოაღწია: ჩანგრეულია კამარა, სამხრეთ ფასადზე პერანგია ჩამოშლილი, მათ შორის, არქიტავრის ქვა და დასავლეთ ფასადზე სარკმლის თავსართი, რელიეფური გამოსახულებებით.
ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ბორჯომის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ლაბოტა
ლაბოტა — სპარტის მეფე. ლაბოტა სამეფო ტახტზე ეხესტრატუსის შემდეგ ავიდა, მისი მმართველობა დაიწყო ძვ. წ. 870 წელს და დასრულდა ძვ. წ. 840 წელს. ლაბოტის შემდეგ კი სამეფო ტახტზე დორისუსი ავიდა.
რესურსები ინტერნეტში
კატეგორია:სპარტის მეფეები
მატნის კოშკები
მატნის კოშკები — კოშკები მდებარეობს ახმეტის მუნიციპალიტეტში, სოფელ მატანში. ორივე მათგანი განეკუთვნება გვიანდელ შუა საუკუნეებს.
პირველი კოშკი
კოშკი დგას სოფლის სამხრეთ–დასავლეთით 4 კილომეტრზე, სწორ ადგილზე. იგი გეგმით თითქმის კვადრატულია (6,9 X 6 მ), ნაგებია სხვადასხვა ზომის ნატეხი ქვითა და კირის დუღაბით. ძეგლი ძლიერ დაზიანებულია. შემორჩენილია ორი სართული. შესასვლელი პირველ სართულზეა - სამხრეთ კედლის დასავლეთ ნაწილში. კარი თარაზულადაა გადახურული. აღმოსავლეთ კედელში მცირე ზომის სწორკუთხა სარკმელია. მსგავსი სარკმელია მეორე სართულის სამხრეთ კედელში. სართულშუა გადახურვა ხის კოჭებზე ყოფილა მოწყობილი. აღმოსავლეთ და დასავლეთ კედლებზე შემორჩენილია კოჭების საყრდენი ბუდეები.
მეორე კოშკი
კოშკი მდებარეობს სოფლის დასავლეთით ორ კმ-ზე მლაშეების გორის ძირში. გეგმით ოთხკუთხაა (4.9 X 4.17 მ), ზემოთკენ დავიწროვებული. ნაგებია რიყის ქვით. გარეთა კუთხეებში მოზრდილი ზომის ნატეხი ქვაა გამოყენებული. ძეგლი დაზიანებულია. შემორჩენილია ორი სართულის სიმაღლეზე. შესასვლელი პირველ სართულზეა, დასავლეთიდან. ამ სართულზე, სამხრეთ კედლის ზედა ნაწილში, ერთი ვიწრო სარკმელია. კოშკს ხის სართულშუა გადახურვა ჰქონია, შემორჩენილია ძელების საყრდენი ბუდეები.
ლიტერატურა
კატეგორია:ახმეტის მუნიციპალიტეტის კოშკები
უგრძესი ზრდადი ქვემიმდევრობა
კომპიუტერულ მეცნიერებაში, უგრძესი ზრდადი ქვემიმდევრობის ამოცანა გულისხმობს მიმდევრობის ისეთი ქვემიმდევრობის პოვნას, რომელიც დალაგებულია ზრდადობით და რაც შეიძლება გრძელია. აუცილებელი არ არის ქვემიმდევრობა მოსაზღვრე ელემენტებისგან შედგებოდეს, მთავარია, იმ თანმიმდევრობით შენარჩუნდნენ, როგორითაც მიმდევრობაში იყვნენ განლაგებული. მოცემული ამოცანის ყველაზე ეფექტურად ამოხსნა O(n\log n) დროში შეიძლება.
მაგალითი
მოცემულია მიმდევრობა:
უგრძესი ზრდადი ქვემიმდევრობაა:
მაგრამ ასევე გვაქვს სხვა მაგალითებიც:
ამოხსნა
ამოცანის ამოხსნის ყველაზე ტრივიალური გზაა ყველა ქვემიმდევრობის გენერირება და შესაბამისად მათი შემოწმება. ეს ამოხსნა არაეფექტურია, რადგან ის მუშაობს ექსპონენციალურ O(2^n) დროში.
ამოცანის ყველაზე გავრცელებული ალგორითმია O(n^2)-დროში ამოხსნა, რომელიც დინამიური პროგრამირებას უკავშირდება. ეს ალგორითმი განიხილავს სიმრავლის პრეფიქსებს. ფორმალურად 0-დან k-მდე ყველა ქვესიმრავლეს, სადაც k არ აღემატება n-ს, n კი სიმრავლის სიგრძეა.
ამ ალგორითმის იმპლემენტაცია C++-ში, სადაც n აღნიშნავს მასივის სიგრძეს, mas აღნიშნავს მასივს, რომლის უგრძეს ზრდად ქვემიმდევრობას ვეძებთ, dp-მასივში i-ურ პოზიციაზე i-პოზიციით დასრულებული უგრძესი ზრდადი ქვემიმდევრობაა მოცემული. საბოლოოდ dp-მასივის უდიდესი ელემენტი წარმოადგენს მიმდევრობის უგრძესი ზრდადი ქვემიმდევრობის სიგრძეს.
ლიტერატურა
კატეგორია:პროგრამირება კატეგორია:ალგორითმები
დიბულია (ლა-გუახირა)
დიბულია (Dibulla) — ქალაქი და მუნიციპალიტეტი კოლუმბიაში, ლა-გუახირის დეპარტამენტში. მდებარეობს ზღვის დონიდან 2 მეტრზე. 2005 წლის მონაცემებით, მოსახლეობა 22 000 ადამიანს შეადგენდა, სიმჭიდროვე 12.61 ადამიანი კმ²-ზე. ფართობი 1 744 კმ²-ია.
რესურსები ინტერნეტში
კატეგორია:ლა-გუახირის დეპარტამენტის მუნიციპალიტეტები და ქალაქები
იურული პარკის ვიდეო თამაშების სია
1993 წელს, სრულმეტრაჟიანი ფილმის, „იურული პარკის“ დაანონსების შემდეგ, რომელიც დაფუძნებულია მაიკლ კრაიტონის ამავე სახელწოდების რომანზე, ვიდეო თამაშების დეველოპერმა კომპანიებმა Ocean Software, BlueSky Software და Sega მოიპოვეს ლიცენზია „იურული პარკის“ ვიდეო თამაშების წარმოებაზე. 1997 წელს სხვადასხვა დეველოპერმა, მათ შორის DreamWorks Interactive-მა და Appaloosa Interactive-მა შეიმუშავეს რამდენიმე თამაში 9 სხვადასხვა პლატფორმისთვის, რომლებიც დაამთხვიეს ფილმის გაგრძელების, იურული პარკი: დაკარგული ქვეყანა გამოსვლას.
2001 წელს შეიქმნა „იურული პარკი III“-ზე დაფუძნებული შვიდი თამაში, მათ შორის სამი Game Boy Advance-ისთვის და სამიც პერსონალური კომპიუტერებისათვის. 2015 წელს გამოვიდა თამაში „Lego Jurassic World“, რომელიც სერიის პირველ ოთხი ფილმის მოტივებზეა აგებული. 1994 წლის შემდეგ, აგრეთვე იწარმოება ისეთი თამაშები, რომელბიც პირდაპირ არ არის დაკავშირებული რომელიმე ფილმთან.
რესურსები ინტერნეტში
კატეგორია:ვიდეო თამაშების ფრენჩაიზები კატეგორია:ვიდეო თამაშები იურული პარკზე
კინვარა
კინვარა (Kinvara; Cinn Mhara) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2006 წლის მონაცემებით სოფლის მოსახლეობა 563 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები
ლორენსტაუნი
ლორენსტაუნი (Lawrencetown; Baile Labhráis) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2002 წლის მონაცემებით სოფლის მოსახლეობა 407 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები
მოსკოვის მაცხოვრის ფერისცვალების ტაძარი (პრეობრაჟენსკოე)
მოსკოვის მაცხოვრის ფერისცვალების ტაძარი  (Храм Преображения Господня) — მართლმადიდებლური ტაძარი მოსკოვში. ტაძარი დაარსებულია XVIII საუკუნეში. მდებარეობს მოსკოვის აღმოსავლეთის ადმინისტრაციული ოლქის პრეობრაჟენსკოეს რაიონში. 2015 წლიდან არის რუსეთის ფედერაციის სახმელეთო ძალების მთავარი ტაძარი. ტაძარი დაანგრიეს 1864 წელს და აღადგინეს 2015 წელს.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
არსებობს მოსაზრება, რომლის თანახმად ფერისცვალების ეკლესია არის სსრკ-ში აფეთქებული უკანასკნელი ტაძარი, თუმცა ეს ასე არაა, რადგან 1972 წელს მოსკოვში ააფეთქეს მოსკოვის ყაზანის ღვთისმშობლის ხატი ეკლესია.
ისტორია
სოფელი პრეობრაჟენსკოე პირველად ისტორიულ წყაროებში მოიხსენიება XVII საუკუნეში, როვესაც მეფე ალექსი მიხეილის ძემ აქ აიშენა საზაფხულო სასახლე. სოფელი ფართოდ გახდა ცნობილი პეტრე I დიდის დროს, როდესაც აქ განთავსდა შესაქცევარი პოლკები. 1687 წელს ჩამოყალიბდა პრეობრაჟენსკოესა და სემიონოვსკოეს პოლკები.
1747 წელს პრეობრაჟენსკოეს პოლკის სერჟანტმა სემიონოვსკში შეიძინა ძველი ეკლესიის შენობა. მორები გადაიტანეს პრეობრაჟენსკოეში და პოლკის ეზოში ააგეს, დროებითი ეკლესია, რომელიც აკურთხეს 1747 წლის 19 ივლისს პეტრე I დიდის ზეციური მფარველის მოციქულების პეტრესა და პავლეს სახელზე, ხოლო ეგვტერი მაცხოვრის ფერისცვალების სახელზე, რომელიც მოგვიანებით გახდა მთავარი საკურთხეველი და აკურთხეს 1800 წელს.
1763 წელს მრევლმა გადაწყვიტა აეშენებინათ ქვის ტაძარი, დაიწყეს შემოწირულობის აკრეფა. ახალი ტაძრის მშენებლობა დაიწყო ორი წლის შემდეგ, ძველი ხის ეკლესიის გვერდით. 1768 წელს მშენებლობა დასრულდა. 1781 წელს მას მიაშენეს საკურთხეველი მოციქულების პეტრესა და პავლეს სახელზე.
1812 წლის მოსკოვის ხანძრი პერიოდში ტაძარი არ დაზარალებულა. მასში ღვთისმსახურება არ შეწყვეტილა ფრანგების არმიის მიერ მოსკოვის დაპყრობის შემდეგაც კი.
1883 წელს პოლკის დაარსების 200 წლისთავისადმი მიძღვნილი ღონისძიებების ფარგლებში ეკლესიას სტუმრობდა ალექსანდრე III. იმპერატორის სტუმრობის შემდეგ ეკლესიას მიაშენეს ახალი ეგვტერი ალექსანდრე ნეველის სახელზე.
1960-იან წლებში ტაძარს მოსკოვს მასშტაბით ყველაზე მეტი მრევლი ჰყავდა. მეტროს მშენებლობის გამო ქალაქის ხელისუფლებამ მიიღო გადაწყვეტილება ტაძრის დანგრევის შესახებ, მაგრამ მრევლმა გადასარჩენად შეაგროვა 2 500 ხელმოწერა, ამის მიუხედავად 1964 წლის 18 ივლისს, დილის ოთხ საათზე ეკლესია ააფეთქეს. დაგეგმლი მეტროსადგური ააგეს სხვა ადგილზე, ხოლო ტაძრის ადგილზე გააშენეს სკვერი.
ტაძრის აღდგენა მოხდა 2015 წლის 8 მაისს და იგი აკურთხა მოსკოვისა და სრულიად რუსეთის პატრიარქმა კირილემ.
სქოლიო
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
შვინდოვანა
შვინდოვანა, შვინდოვანის მთა, სტორი — მთა საქართველოში, კახეთის მხარეში, თელავის მუნიციპალიტეტში. მდებარეობს კახეთის კავკასიონზე, საყორნის ქედის სამხრეთ-დასავლეთ დაბოლოებაზე. სიმაღლე 1726,4 მ. აგებულია ქვედაიურული თიხაფიქლებით, წვრილმარცვლოვანი ქვიშაქვებითა და დიაბაზებით. მთის სამხრეთი და დასავლეთი კალთა ციცაბოა, ჩრდილოეთი და აღმოსავლეთი — დამრეცი. შემოსილია შერეული ფარფოთლოვანი ტყით.
ლიტერატურა
კატეგორია:კახეთის მხარის მთები